Държавен вестник, бр. 96, 2025 г., стр. 99

БРОЙ  96	
Д Ъ Р Ж А В Е Н  В Е С Т Н И К 	
СТР.  99   
1. Изисквания към кандидатите  
1.1. Изисквания към кандидатите за входящо минимално образователно и/или 
входящо квалификационно равнище за придобиване на степен на професионална 
квалификация съгласно Закона за професионалното образование и обучение. 
За придобиване на трета степен на професионална квалификация по професията 
„Преводач от и на български жестов език“ от Списъка на професиите за професионално 
образование и обучение, утвърден от министъра на образованието и науката със Заповед 
№ РД09-2230 от 09.08.2024 г., изискванията за входящото минимално образователно 
равнище към кандидатите са: 
● 
за ученици – завършено основно образование; 
● 
за лица, навършили 16 години – придобито право за явяване на държавни 
зрелостни изпити или завършено средно образование. 
 
1.2. Здравословното състояние на кандидата се удостоверява с медицински 
документ, доказващ, че професията, по която желае да се обучава, не му е 
противопоказна. 
 
2. Описание на професията 
Преводачът извършва превод от български словесен език на български жестов 
език и от български жестов език на български словесен език на глухи хора с различна 
степен на слухова загуба и/или сляпо-глухи хора. 
Преводачът предава информацията ясно, точно и без да променя смисъла и 
съдържанието ѝ. Преводачът прилага различни методи и техники на превод според 
контекста, в който се извършва преводът, и според целите на преводния процес, като се 
съобразява с аудиторията. Жестовият превод може да бъде последователен 
(консекутивен) или синхронен (симултанен). Може да е на живо, когато преводачът 
съпровожда глухия потребител, или дистанционно с помощта на технологии – в реално 
време по интернет и със специално устройство и приложение за видеовръзка. При нужда 
преводачът може да предава информацията не само чрез жестов език, а и с други 
средства за подпомагане на разбирането – например повтаряне на изказването, без да 
подменя съдържанието и смисъла на съобщението, ясно артикулиране и др.  
Преводачът осъществява превод в различни сектори на социалния живот – в 
лични или служебни ситуации, в държавни и общински институции, както и в частни 
организации, в медицински заведения, в училища и висши училища, при публични и 
спортни събития, ритуални и обредни дейности и др. Също така извършва превод на 
новини, информационни и забавни предавания по телевизията или в онлайн медии. 
Преводачът превежда в институции в системата на предучилищно, училищно и 
висше образование, с което осигурява достъп до учебното съдържание и подпомага 
общуването на учащите със слухови нарушения и педагогическите специалисти от 
образователните институции. Преводачът може да подпомага достъпа до информация 
чрез водене на писмени записки. В задълженията на преводача не влиза извършването 
на дейности от педагогически характер. 
Преводачът носи персонална отговорност за верността и точността на направения 
превод. При извършване както на лични, така и на преводи пред официални институции, 
трябва да проявява дискретност и конфиденциалност. Преводачът прилага в своята 
работа езиковите и етичните стандарти за комуникация.  
Преводачът трябва да познава и да се съобразява с културата на хората от глухата 
общност, както и с индивидуалните образователни и комуникативни способности на 
хората с увреден слух, да притежава знания за подготовка за превод – предварително 
запознаване със съдържанието на материалите.